CELEX: 62008CA0170
Language: et
Date: 2009-06-11 00:00:00
Title: Kohtuasi C-170/08: Euroopa Kohtu (viies koda) 11. juuni 2009 . aasta otsus (College van Beroep voor het Bedrijfsleveni (Madalmaad) eelotsusetaotlus) — H.J. Nijemeisland versus Minister van Landbouw, Natuur en Voedselkwaliteit (Ühine põllumajanduspoliitika — Veise- ja vasikaliha — Määrus (EÜ) nr 795/2004 — Artikkel 3a — Teatavate toetuskavade ühtne haldus- ja kontrollsüsteem — Ühtne otsemakse — Võrdlussumma kindlaksmääramine — Vähendamised ja väljaarvamised)

1.8.2009   
            
            
               ET
            
            
               Euroopa Liidu Teataja
            
            
               C 180/18
            
         Euroopa Kohtu (viies koda) 11. juuni 2009. aasta otsus (College van Beroep voor het Bedrijfsleveni (Madalmaad) eelotsusetaotlus) — H.J. Nijemeisland versus Minister van Landbouw, Natuur en Voedselkwaliteit
   (Kohtuasi C-170/08) (1)
   
   (Ühine põllumajanduspoliitika - Veise- ja vasikaliha - Määrus (EÜ) nr 795/2004 - Artikkel 3a - Teatavate toetuskavade ühtne haldus- ja kontrollsüsteem - Ühtne otsemakse - Võrdlussumma kindlaksmääramine - Vähendamised ja väljaarvamised)
   2009/C 180/30
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het Bedrijfsleven
   
      Põhikohtuasja pooled
   
   
      Hageja: H. J. Nijemeisland
   
      Kostja: Minister van Landbouw, Natuur en Voedselkwaliteit
   
      Kohtuasja ese
   
   Eelotsusetaotlus — College van Beroep voor het Bedrijfsleven — Komisjoni 21. aprilli 2004. aasta määruse (EÜ) nr 795/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad talupidajate jaoks) sätestatud ühtse otsemaksete kava üksikasjalikud rakenduseeskirjad (EÜT L 41, lk 1; ELT eriväljaanne 3/44, lk 226) artikli 3a ja komisjoni 11. detsembri 2001. aasta määruse (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad (EÜT L 327, lk 11; ELT eriväljaanne 3/34, lk 308) artikli 2 punktide r ja s tõlgendamine — Teatud toetuskavade integreeritud haldus- ja kontrollsüsteem — Otsemaksete kava — Võrdlussumma kindlaksmääramine — Vähendamised ja väljaarvamised
   
      Resolutsioon
   
   Komisjoni 21. aprilli 2004. aasta määruse (EÜ) nr 795/2004 (millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad talupidajate jaoks) sätestatud ühtse otsemaksete kava üksikasjalikud rakenduseeskirjad, mida on muudetud komisjoni 29. oktoobri 2004. aasta määrusega (EÜ) nr 1974/2004) artiklit 3a tuleb tõlgendada nii, et määruse nr 1782/2003 artikli 37 lõikes 1 sätestatud arvutamisel ei tule arvesse võtta nõukogu 17. mai 1999. aasta määruse (EÜ) nr 1254/1999 (veise- ja vasikalihaturu ühise korralduse kohta) alusel tehtud vähendamisi ja väljaarvamisi.
   
      (1)  ELT C 197, 2.8.2008.